‘જી…હું સમય મળે ચોક્કસ આવી જઈશ.’ કશિશ ટૂંકમાં પતાવવા ઇચ્છતી હતી, પણ સામેની બાજુએ અતુલભાઈ આ ચાન્સ ગુમાવવા ઇચ્છતા ન હતા. કશિશના સાત વર્ષના લગ્નજીવનમાં એવો નિયમ રહ્યો હતો કે રવિવારે સવારે કૌશલ અને કશિશ લંચ માટે એમને ત્યાં જતાં. બાકી કોઈ ગેસ્ટ હોય તો જ આડે દિવસે જમવા-મળવા જવાનું બનતું. રોજ સાંજે કૌશલ પર એની મોમનો ફોન આવતો અને કશિશ સાથે હાઈ, હલ્લો કે સામાજિક વાતો થતી, પણ અતુલભાઈ સાથે અઠવાડિયામાં એકાદવાર વાત માંડ થતી એટલે આજે ફોન કર્યા પછી ફરીવાર ફોન કરવાથી કશિશને પણ અજુગતું લાગે તેવું એ ઇચ્છતા ન હતા.